ΑΠΟΕΛ (ποδόσφαιρο)

Ο ΑΠΟΕΛ είναι κυπριακή ποδοσφαιρική ομάδα που εδρεύει στην Λευκωσία. Ιδρύθηκε στις 8 Νοεμβρίου 1926 και αποτελεί το μακροβιότερο  και σημαντικότερο τμήμα του Αθλητικού Ποδοσφαιρικού Ομίλου Ελλήνων Λευκωσίας. Αγωνιστική έδρα της ομάδας είναι το Νέο Γ.Σ.Π. που βρίσκεται εντός των ορίων του Στροβόλου στη Λευκωσία. Ως χρώματα χρησιμοποιεί το μπλε και το κίτρινο. Το μπλε χρώμα συμβολίζει την ελληνική σημαία, ενώ το κίτρινο τη βυζαντινή σημαία. Αγωνίζεται νομικά ως Α.Π.Ο.Ε.Λ. Ποδόσφαιρο Δημόσια Ltd.. 

Ο ΑΠΟΕΛ έχει κατακτήσει 29 Πρωταθλήματα Κύπρου, 21 Κύπελλα Κύπρου και 15 Super Cup, όντας η πιο πετυχημένη ομάδα στις κατακτήσεις τροπαίων στο κυπριακό ποδόσφαιρο. Στα πρωταθλήματα και κύπελλα της οποίας συμμετέχει ανελλιπώς, με εξαίρεση την περίοδο 1973-74 που συμμετείχε στο Πρωτάθλημα Α΄ Εθνικής και την περίοδο 1974-75 που συμμετείχε ανεπίσημα. Η ομάδα έχει 79 συμμετοχές στην Α΄ Κατηγορία Κύπρου, όντας στην πρώτη θέση στη σχετική κατάταξη.

Ο ΑΠΟΕΛ συμμετέχει στα ευρωπαϊκά κύπελλα ποδοσφαίρου από την περίοδο 1963-64. Σημαντικότερο επίτευγμά του είναι η συμμετοχή και πορεία του στα προημιτελικά του ΟΥΕΦΑ Τσάμπιονς Λιγκ την περίοδο 2011-12, που είναι και το σπουδαιότερο επίτευγμα του κυπριακού ποδοσφαίρου. Συνολικά ο ΑΠΟΕΛ έχει συμμετάσχει τέσσερις φορές στους ομίλους του Τσάμπιονς Λιγκ, τέσσερις φορές στους ομίλους του Γιουρόπα Λιγκ και μια στην πρώτη φάση (league phase) του Κόνφερενς Λιγκ (τρέχουσα περίοδος).

 Ίδρυση 
Την εποχή της ίδρυσης του ΑΠΟΕΛ στην Κύπρο υπήρχαν ελάχιστα σωματεία που ασχολούνταν με το ποδόσφαιρο. Στη Λευκωσία είχαν δημιουργηθεί η Ένωσις Νέων Τραστ στην οποία συγκεντρώθηκε η κοινωνική ελίτ της Λευκωσίας (γιατροί, δικηγόροι, δικαστικοί, έμποροι κ.α.) και ο Ποδοσφαιρικός Σύνδεσμος Πανεργατικός, τα μέλη του οποίου ανήκαν κυρίως στην εργατική τάξη.

Το 1922 έφτασε στην Κύπρο ο εξ Αλεξάνδρειας ελληνικής καταγωγής Γεώργιος Πούλιας, ο οποίος ήταν ένας ισχυρός και δραστήριος οικονομικός παράγοντας της εποχής, με εμπλοκή και στην πολιτική. Ο Πούλιας πήγε στη Κύπρο προκειμένου να αναλάβει τη διαχείριση της επιχείρησης «Καπνοβιομηχανίας Διανέλλου και Βεργόπουλου» αντικαθιστώντας τον αποθανόντα Βεργόπουλο. Ο Γεώργιος Πούλιας ήταν λάτρης του αθλητισμού και ειδικά του ποδοσφαίρου. Ασχολήθηκε αμέσως με τα αθλητικά δρώμενα της Κύπρου. Ανέπτυξε εξωδιοικητική ανάμιξη στην ποδοσφαιρική ομάδα του Τραστ. Αίτημά του να εγγραφεί ως μέλος της ομάδας απορρίφθηκε, μάλλον από φόβο να μην περιέλθει το σωματείο στην κυριαρχία του λόγω της οικονομικής του δύναμης. Επιπλέον, υπήρξε διαφωνία από μέλη του Τραστ ως προς την επιλογή των μελών του συλλόγου. Μερίδα από αυτούς υποστήριζε ότι μόνο Έλληνες Ορθόδοξοι θα έπρεπε να είχαν το δικαίωμα να γραφτούν μέλη του Τραστ. Άλλη μερίδα μελών υποστήριζε ότι το σωματείο έπρεπε να συνεχίσει να αποδέχεται ως μη τακτικά μέλη Αρμένιους, Λατίνους και Μαρωνίτες, όπως ίσχυε από την ίδρυση του.

Μέλη και ποδοσφαιριστές του Τραστ επιδίωξαν τη δημιουργία ενός καθαρά ελληνικού ποδοσφαιρικού σωματείου στη Λευκωσία, στο οποίο μέλη θα εγγράφονταν μόνο Έλληνες της Κύπρου. Εμπνευστής της ίδρυσης του νέου σωματείου ήταν ο ποδοσφαιριστής του Τραστ Διομήδης Συμεωνίδης. Ο 18χρόνος Συμεωνίδης, ενώ ήταν ποδοσφαιριστής του Τραστ, είχε δημιουργήσει μαζί με μερικούς φίλους του μια συνοικιακή ποδοσφαιρική ομάδα, τον Αετό, στον οποίο αγωνίζονταν μόνο Έλληνες Κύπριοι. Σε μια φιλική συνάντηση μεταξύ Αετού και μιας ομάδας της Λάρνακας, ο Γεώργιος Πούλιας θαύμασε το ποδοσφαιρικό ταλέντο του Συμεωνίδη, του κορυφαίου Κύπριου ποδοσφαιριστή της εποχής και θέλησε να τον γνωρίσει από κοντά. Οι δύο τους ανάπτυξαν μια φιλική σχέση. Την ιδέα του Διομήδη Συμεωνίδη για ίδρυση νέου σωματείου στο οποίο θα εγγράφονταν μόνο Έλληνες της Κύπρου ενστερνίστηκε και υλοποίησε ο Γεώργιος Πούλιας, δρομολογώντας ενέργειες ώστε να πραγματοποιηθεί ευρεία σύσκεψη μεταξύ ατόμων που συμφωνούσαν μαζί τους. Η σύσκεψη οδήγησε στην ιδρυτική συνέλευση της 8ης Νοεμβρίου 1926, στο ζαχαροπλαστείο του Χαράλαμπου Χατζηιωάννου, στην οδό Λήδρας. Το νέο σωματείο ονομάστηκε Ποδοσφαιρικός Όμιλος Ελλήνων Λευκωσίας (Π.Ο.Ε.Λ.).

 Μετονομασία 
Το 1928 το σωματείο μετονομάστηκε σε Αθλητικός Ποδοσφαιρικός Όμιλος Ελλήνων Λευκωσίας (Α.Π.Ο.Ε.Λ.). Πρώτος πρόεδρος του σωματείου εκλέχτηκε ομόφωνα ο Γεώργιος Πούλιας, ο οποίος διέθετε μεγάλη οικονομική επιφάνεια και στήριξε το σωματείο αφειδώλευτα. Το σωματείο καθιέρωσε εξαρχής ως χρώματα του το μπλε και το κίτρινο. Το νέο σωματείο αγκαλιάστηκε από όλα τα κοινωνικά στρώματα της Λευκωσίας, ενώ ο Τραστ συνέχισε να εκπροσωπεί την κοινωνική ελίτ της πόλης. Η πρώτη ποδοσφαιρική ομάδα του ΑΠΟΕΛ σχηματίστηκε από ποδοσφαιριστές που αποχώρησαν από τον Τραστ και τον Πανεργατικό, με αποτέλεσμα η νέα ομάδα να καταστεί από την αρχή ισχυρή.

Ο σύλλογος μετονομάστηκε με απόφαση Γενικής Συνέλευσης. Η ιδέα για την μετονομασία προήλθε μετά από ένα ταξίδι της ποδοσφαιρικής ομάδας στην Αλεξάνδρεια το 1927, όπου και πραγματοποίησε σειρά από φιλικούς αγώνες. Η απόδοση των ποδοσφαιριστών του ΠOΕΛ άφησε άριστες εντυπώσεις στους αθλητικούς παράγοντες της Αλεξάνδρειας. Οι παίκτες του ΠOΕΛ έδειξαν ότι είχαν γενικά αθλητικά προσόντα, πέρα από το ποδόσφαιρο. Ορισμένα λοιπόν άτομα πρότειναν τη δημιουργία τμήματος στίβου. Για να γίνει όμως αυτό, θα έπρεπε να το εγκρίνει η Γενική Συνέλευση, αφού, σύμφωνα με το καταστατικό, ο ΠOΕΛ ήταν καθαρά ποδοσφαιρικό σωματείο. Η Γενική Συνέλευση του 1928 ομοφώνως αποφάσισε τη μετονομασία του σωματείου σε ΑΠOΕΛ. Δημιουργήθηκαν αρχικά τμήματα στίβου, πετόσφαιρας και επιτραπέζιας αντισφαίρισης.

 Πρωταθλήματα πόλεων 
Όταν ιδρύθηκε ο ΑΠΟΕΛ η Κυπριακή Ομοσπονδία Ποδοσφαίρου δεν είχε ακόμα δημιουργηθεί και έτσι δεν διεξαγόταν Παγκύπριο πρωτάθλημα. Είχαν, όμως, ήδη δημιουργηθεί αρκετά σωματεία. Το 1932, με πρωτοβουλία του Πεζοπορικού Λάρνακας, διεξήχθη, με σύστημα νοκ-άουτ, το πρώτο Παγκύπριο πρωτάθλημα, το «πρωτάθλημα πόλεων». Ο ΑΠΟΕΛ συμμετείχε στο πρωτάθλημα και έφτασε μέχρι τον τελικό όπου κέρδισε 4-0 την ΑΕΛ (5 Μαΐου 1932, Παλιό ΓΣΖ).

Το δεύτερο Παγκύπριο πρωτάθλημα διοργάνωσε ο ΑΠΟΕΛ (1933). Στο πρωτάθλημα αυτό συμμετείχαν 8 ομάδες. Είχε συμφωνηθεί όπως οι 8 ομάδες αγωνιστούν μεταξύ τους σε ένα γύρο και οι πρώτες πέντε στη βαθμολογία να αγωνιστούν μεταξύ τους, πάλι σε ένα γύρο. Στην τελική βαθμολογία ο ΑΠΟΕΛ ισοβαθμούσε με την ΕΠΑ και έτσι έγιναν αγώνες μπαράζ για ανάδειξη του πρωταθλητή. Το πρώτο παιχνίδι έγινε στο παλιό ΓΣΠ και ο ΑΠΟΕΛ κέρδισε με 6-0. Το δεύτερο παιχνίδι έγινε στο Παλιό ΓΣΖ με τις δύο ομάδες να μένουν ισόπαλες 2-2, με τον ΑΠΟΕΛ να αναδεικνύεται πρωταθλητής.

Το τρίτο ανεπίσημο πρωτάθλημα διοργάνωσε η ΑΕΛ την περίοδο 1933-34. Ίσχυαν οι ίδιο κανονισμοί όπως και στο δεύτερο πρωτάθλημα. Ο ΑΠΟΕΛ τερμάτισε στην τρίτη θέση πίσω από ΑΕΛ και Τραστ. Το τέταρτο πρωτάθλημα πόλεων θα το διοργάνωνε η Ανόρθωση. Ωστόσο, λόγω προκήρυξης πρωταθλήματος από τον Τραστ στη Λευκωσία  (με την ευκαιρία των εορτασμών της δεκαετηρίδας από την ίδρυση του) και διαμάχης μεταξύ των δύο ομάδων, αλλά και άλλων θεμάτων για τα οποία υπήρχαν διαφωνίες (ο Ολυμπιακός Λευκωσίας και ο Άρης Λεμεσού έθεσαν θέμα ελεύθερης συμμετοχής ποδοσφαιριστών από ένα σωματείο σε άλλο), τα σωματεία αποφάσισαν τη δημιουργία μιας αρχής η οποία θα είχε την ευθύνη διοργάνωσης των πρωταθλημάτων. Έτσι, στις 23 Σεπτεμβρίου 1934 ιδρύεται η Κυπριακή Ομοσπονδία Ποδοσφαίρου, με τον ΑΠΟΕΛ να αποτελεί ένα από τα ιδρυτικά της μέλη.

 Διοργανώσεις 
 Περίοδος 1934-1939 
Την περίοδο 1934-35 διεξήχθη το πρώτο επίσημο παγκύπριο πρωτάθλημα. Ο ΑΠΟΕΛ συμμετείχε στο πρωτάθλημα. Ως έδρα χρησιμοποιούσε το Παλιό Γ.Σ.Π.. Ο ΑΠΟΕΛ τερμάτισε στην τρίτη θέση. Στο κύπελλο Κύπρου 1934-35 έφτασε μέχρι τον τελικό, όπου έχασε από το τρόπαιο από τον Τραστ.

Τις επόμενες πέντε περιόδους ο ΑΠΟΕΛ, με προπονητή τον Γιόζεφ Κιούνσλερ, κυριάρχησε στο κυπριακό ποδόσφαιρο κατακτώντας ισάριθμα πρωταθλήματα (1935-36, 1936-37, 1937-38, 1938-39, 1939-40). Μάλιστα, στα δύο (1937-38, 1938-39) ολοκλήρωσε το πρωτάθλημα χωρίς ήττα.

Στο κύπελλο Κύπρου 1936-37 έφτασε για δεύτερη φορά σε τελικό και κατάφερε να κατακτήσει το τρόπαιο. Αντίπαλος του ήταν ο Τραστ τον οποίο κέρδισε με 2-1. Επιπλέον, συμμετείχε στον τελικό του κυπέλλου Κύπρου 1938-39. Αντίπαλος αυτή τη φορά ήταν η ΑΕΛ από την οποία έχασε με 3-1.
+Η πορεία του ΑΠΟΕΛ την περίοδο 1934-1939 στις διοργανώσεις της ΚΟΠ.ΠερίοδοςΠρωτάθλημαΚύπελλοΚατηγορίαΘέσηΟμάδεςΑγώνεςΝίκεςΙσοπαλίεςΉττεςΤέρματαΒαθμοίΔιοργάνωσηΦάσηΥπέρΚατά 1934-35 A΄ 3 8 14 7 1 6 25 20 15Κύπελλο ΚύπρουΦιναλίστ 1935-36A΄18141202521524Κύπελλο ΚύπρουΗμιτελικά 1936-37A΄1712831411219Κύπελλο ΚύπρουΚυπελλούχος 1937-38A΄1554102599Κύπελλο ΚύπρουΗμιτελικά 1938-39A΄1711920361120Κύπελλο ΚύπρουΦιναλίστΒαθμολογία: Νίκη=2 βαθμοί, Ισοπαλία=1 βαθμός, Ήττα=0 βαθμοί

1Για το Κύπελλο Κύπρου 1937-38 υπάρχουν στοιχεία μόνο για τον τελικό, στον οποίο ο ΑΠΟΕΛ δεν συμμετείχε.

 Δεκαετία 1940-1949 
Την περίοδο 1939-40 κατέκτησε το πέμπτο του πρωτάθλημα. Στο πρωτάθλημα 1940-41 ισοβάθμησε στην πρώτη θέση με την ΑΕΛ. Οι δύο ομάδες έδωσαν αγώνες μπαράζ. Στον πρώτο αγώνα, στο παλιό ΓΣΠ, η ΑΕΛ επικράτησε με 1-2. Ο ΑΠΟΕΛ έχασε και το δεύτερο παιχνίδι, στο ΓΣΟ, με 3-1. Στον τελικό του κυπέλλου Κύπρου 1940-41 αντιμετώπισε την ΑΕΛ την οποία κέρδισε με 2-1, κατακτώντας το 2ο κύπελλο της ιστορίας του. Από το 1941 έως το 1944 δεν διεξήχθη πρωτάθλημα και κύπελλο λόγω του Β' Παγκοσμίου Πολέμου (πολλοί Κύπριοι εντάχθηκαν σε αντικατοχικές ομάδες, κυρίως στην Ελλάδα).

Το 1944 το πρωτάθλημα και το κύπελλο ξανάρχισαν. Ο ΑΠΟΕΛ ισοβάθμισε στην κορυφή με την ΕΠΑ και πάλι ο πρωταθλητής θα αναδεικνυόταν μέσα από αγώνες μπαράζ. Ο πρώτος αγώνας έγινε στο παλιό ΓΣΠ και οι δύο ομάδες έμειναν στο 0-0. Ο δεύτερος αγώνας έγινε στο Παλιό ΓΣΖ με την ΕΠΑ να κερδίζει με 3-1. Οι δύο ομάδες τέθηκαν αντιμέτωπες στον τελικό του κυπέλλου, με την ΕΠΑ να κατακτά το τρόπαιο κερδίζοντας με 3-1.

Την περίοδο 1945-46 τερμάτισε και πάλι στη δεύτερη θέση ενώ και πάλι έχασε στον τελικό του κυπέλλου Κύπρου από την ΕΠΑ με 2-1. Την περίοδο 1946-47 πέτυχε το δεύτερο νταμπλ της ιστορίας του. Κατέκτησε άνετα το πρωτάθλημα ενώ στο κύπελλο κέρδισε στον τελικό την Ανόρθωση με 4-1. Ακολούθησαν άλλα δύο συνεχόμενα πρωταθλήματα και δύο χαμένοι τελικοί. Τις περιόδους 1947-48 και 1948-49 κατέκτησε άνετα το πρωτάθλημα. Στο κύπελλο Κύπρου 1947-48 έχασε στον τελικό από την ΑΕΛ με 2-0 και την επόμενη περίοδο από την Ανόρθωση με 3-0.
+Η πορεία του ΑΠΟΕΛ τη δεκαετία 1940-1949 στις διοργανώσεις της ΚΟΠ.ΠερίοδοςΠρωτάθλημαΚύπελλοΚατηγορίαΘέσηΟμάδεςΑγώνεςΝίκεςΙσοπαλίεςΉττεςΤέρματαΒαθμοίΔιοργάνωσηΦάσηΥπέρΚατά 1939-40A΄1610721301016Κύπελλο ΚύπρουΗμιτελικά 1940-41 A΄ 2 5 7 6 0 1 41 8 12Κύπελλο ΚύπρουΚυπελλούχος 1941-44  Δεν διεξήχθη πρωτάθλημα και κύπελλο 1944-45 A΄ 2 6 10 8 1 1 40 13 17Κύπελλο ΚύπρουΦιναλίστ 1945-46 A΄ 2 6 10 7 1 2 37 12 15 Κύπελλο ΚύπρουΦιναλίστ 1946-47A΄1712120044924Κύπελλο ΚύπρουΚυπελλούχος 1947-48A΄15871037715Κύπελλο ΚύπρουΦιναλίστ 1948-49A΄18141400512028Κύπελλο ΚύπρουΦιναλίστΒαθμολογία: Νίκη=2 βαθμοί, Ισοπαλία=1 βαθμός, Ήττα=0 βαθμοί

 Δεκαετία 1950-1959 
Ο επόμενος τίτλος του ΑΠΟΕΛ ήλθε στο κύπελλο Κύπρου 1950-51 όταν κέρδισε στον τελικό την ΕΠΑ με 7-0. Το σκορ αυτό παραμένει ως σήμερα το μεγαλύτερο σε έκταση σε τελικό κυπέλλου Κύπρου. Ακολούθησε η κατάκτηση του πρωταθλήματος την περίοδο 1951-52. Τις επόμενες περιόδους της δεκαετίας 1950-1959 δεν κατέκτησε κάποιο τρόπαιο.

Την περίοδο 1956-57, για πρώτη και μοναδική φορά στην ιστορία του, τερμάτισε στην τελευταία θέση της βαθμολογίας. Ο απελευθερωτικός αγώνας της ΕΟΚΑ βρισκόταν σε εξέλιξη. Στις 3 Νοεμβρίου 1956 οι Άγγλοι αποφάσισαν να κλείσουν το παλιό ΓΣΠ. Οι ομάδες της Λευκωσίας (ΑΠΟΕΛ, Ομόνοια, Ολυμπιακός) έμειναν χωρίς γήπεδο για προετοιμασία και για διεξαγωγή αγώνων. Στις 7 Νοεμβρίου σε έκτακτη γενική συνέλευση της ΚΟΠ στο οίκημα της Ομόνοιας, αποφασίστηκε να ξεκινήσει το πρωτάθλημα χωρίς τη συμμετοχή των ομάδων της Λευκωσίας. Το πρωτάθλημα ξεκίνησε με τη συμμετοχή των υπόλοιπων έξι ομάδων. Τον Ιανουάριο του 1957 οι Άγγλοι επέτρεψαν τη λειτουργία του παλιού ΓΣΠ και έτσι οι ομάδες της Λευκωσίας εντάχθηκαν στο πρωτάθλημα και έδωσαν όλους τους αγώνες τους. Στις 8 Ιουνίου 1957 σε έκτακτη γενική συνέλευση της ΚΟΠ στο οίκημα του ΑΠΟΕΛ αποφασίστηκε να μην ισχύσει η διαβάθμιση, λόγω της ανωμαλότητας που δημιουργήθηκε με το κλείσιμο του ΓΣΠ. Έτσι, ο τελευταίος στη βαθμολογία ΑΠΟΕΛ δεν υποβιβάστηκε.
+Η πορεία του ΑΠΟΕΛ τη δεκαετία 1950-1959 στις διοργανώσεις της ΚΟΠ.ΠερίοδοςΠρωτάθλημαΚύπελλοΚατηγορίαΘέσηΟμάδεςΑγώνεςΝίκεςΙσοπαλίεςΉττεςΤέρματαΒαθμοίΔιοργάνωσηΦάσηΥπέρΚατά 1949-50 A΄ 3 8 14 8 1 5 38 21 17Κύπελλο ΚύπρουΠροημιτελικά 1950-51 A΄ 2 8 14 6 6 2 38 21 18Κύπελλο ΚύπρουΚυπελλούχος 1951-52A΄18141022482322Κύπελλο ΚύπρουΗμιτελικά 1952-53 A΄ 3 8 14 6 5 3 33 25 17Κύπελλο ΚύπρουΠροημιτελικά 1953-54 A΄ 2 9 16 10 2 4 22 18 22Κύπελλο ΚύπρουΠροημιτελικά 1954-55 A΄ 3 10 18 8 7 3 37 25 23Κύπελλο ΚύπρουΑ΄ γύρος 1955-56 A΄ 2 9 16 9 3 4 30 16 21Δεν διεξήχθη 1956-57 A΄ 9 9 16 2 6 8 20 31 10Δεν διεξήχθη 1957-58 A΄ 6 10 16 5 5 6 20 23 15Δεν διεξήχθη 1958-59 Δεν διεξήχθη πρωτάθλημα Κύπελλο ΚύπρουΗμιτελικάΒαθμολογία: Νίκη=2 βαθμοί, Ισοπαλία=1 βαθμός, Ήττα=0 βαθμοί

 Δεκαετία 1960-1969 
Ο επόμενος τίτλος της ομάδας κατακτήθηκε την περίοδο 1962-63 όταν κέρδισε στον τελικό του κυπέλλου Κύπρου την Ανόρθωση. Την περίοδο 1963-64 τo πρωτάθλημα διακόπηκε τον Δεκέμβριο του 1963 λόγω των δικοινοτικών διαταραχών και δεν συνεχίστηκε ποτέ. Ωστόσο, διεξήχθη το κύπελλο Κύπρου με τον ΑΠΟΕΛ να φτάνει στον τελικό αλλά να χάνει το τρόπαιο από την Ανόρθωση με 3-0.

Την περίοδο 1964-65 κατέκτησε το μοναδικό πρωτάθλημα του τη δεκαετία αυτή. Την περίοδο 1966-67 ισοβάθμησε με τον πρώτο Ολυμπιακό αλλά είχε χειρότερη αναλογία τερμάτων (λόγος επίθεσης προς άμυνα).

Στα τέλη της δεκαετίας κατέκτησε δύο συνεχόμενα κύπελλα. Στο κύπελλο Κύπρου 1967-68 κέρδισε στον τελικό την ΕΠΑ με 2-1 και την περίοδο 1968-69 την Ομόνοια με 1-0.
+Η πορεία του ΑΠΟΕΛ τη δεκαετία 1960-1969 στις διοργανώσεις της ΚΟΠ.ΠερίοδοςΠρωτάθλημαΚύπελλοΚατηγορίαΘέσηΟμάδεςΑγώνεςΝίκεςΙσοπαλίεςΉττεςΤέρματαΒαθμοίΔιοργάνωσηΦάσηΥπέρΚατά 1959-60 A΄ 3 11 20 8 7 5 35 22 23Δεν διεξήχθη 1960-61  A΄ 5 13 24 13 2 9 62 41 52Δεν διεξήχθη 1961-62  A΄ 9 13 24 8 6 10 48 46 46Κύπελλο ΚύπρουΑ΄ γύρος 1962-63  A΄ 2 12 22 13 6 3 49 26 54Κύπελλο ΚύπρουΚυπελλούχος 1963-64  A΄ Το πρωτάθλημα διεκόπηκεΚύπελλο ΚύπρουΦιναλίστ 1964-65A΄111201622682354Κύπελλο ΚύπρουΑ΄ γύρος 1965-66 A΄ 7 11 20 7 3 10 43 29 37Κύπελλο Κύπρου Α΄ γύρος 1966-67 A΄ 2 12 22 15 3 4 89 33 55Κύπελλο Κύπρου Προημιτελικά 1967-68  A΄ 9 12 22 6 6 10 55 44 40Κύπελλο ΚύπρουΚυπελλούχος 1968-69  A΄ 8 12 22 9 2 11 32 33 42Κύπελλο ΚύπρουΚυπελλούχοςΒαθμολογία 1959-1960: Νίκη=2 βαθμοί, Ισοπαλία=1 βαθμός, Ήττα=0 βαθμοί  Βαθμολογία 1960-1969: Νίκη=3 βαθμοί, Ισοπαλία=2 βαθμοί, Ήττα=1 βαθμός 

 Δεκαετία 1970-1979 
Η πρώτη διάκριση του ΑΠΟΕΛ τη δεκαετία 1970-1979 ήλθε την περίοδο 1972-73 όταν πέτυχε το νταμπλ για τρίτη φορά στην ιστορία του. Αφού κατέκτησε άνετα το πρωτάθλημα, κατέκτησε και το κύπελλο κερδίζοντας στον τελικό τον Πεζοπορικό με 1-0.

Με την κατάκτηση του πρωταθλήματος, ο ΑΠΟΕΛ εξασφάλισε την συμμετοχή του στην Α΄ Εθνική Ελλάδας καθώς ίσχυε ο θεσμός συμμετοχής της πρωταθλήτριας Κύπρου στο ελληνικό πρωτάθλημα. Συμμετείχε στο πρωτάθλημα Α΄ Εθνικής 1973-1974. Ο ΑΠΟΕΛ έγινε η πρώτη κυπριακή ομάδα που κατάφερνε να μην διαβαθμιστεί από την Α΄ Εθνική. Στο Κύπελλο Ελλάδας αποκλείστηκε στον Α΄ Γύρο από τον Πανιώνιο.

Ωστόσο, λόγω της τουρκικής εισβολής αναγκάστηκε να επιστρέψει στο κυπριακό πρωτάθλημα. Επειδή  όμως αναμενόταν η απόφαση αν θα συμμετάσχει στην Α΄ Εθνική, ο ΑΠΟΕΛ πήρε ανεπίσημα μέρος στο πρωτάθλημα Α΄ κατηγορίας, μετά από απόφαση της ΚΟΠ. Δεν θα βαθμολογούνται οι αγώνες της ομάδας και των αντιπάλων της στα μεταξύ τους παιχνίδια. Η απόφαση αυτή λήφθηκε ούτως ώστε να συντηρείται η ομάδα του ΑΠΟΕΛ, περιμένοντας τις οριστικές εξελίξεις από την Ελλάδα. Τελικά αποφασίστηκε όπως τερματιστεί ο θεσμός συμμετοχής των κυπριακών ομάδων στο ελληνικό πρωτάθλημα.

Τις επόμενες τέσσερις περιόδους ο ΑΠΟΕΛ τερμάτιζε στη δεύτερη θέση πίσω από την πρώτη Ομόνοια. Ωστόσο κατάφερε να κατακτήσει 3 κύπελλα. Στο τελικό του κυπέλλου Κύπρου 1975-76 κέρδισε την Αλκή με 6-0. Την περίοδο 1977-78 κέρδισε στον τελικό τον Ολυμπιακό με 3-0 και την επόμενη περίοδο κέρδισε την ΑΕΛ με 1-0.
+Η πορεία του ΑΠΟΕΛ τη δεκαετία 1970-1979 στις διοργανώσεις της ΚΟΠ.ΠερίοδοςΠρωτάθλημαΚύπελλοΚατηγορίαΘέσηΟμάδεςΑγώνεςΝίκεςΙσοπαλίεςΉττεςΤέρματαΒαθμοίΔιοργάνωσηΦάσηΥπέρΚατά 1969-70  A΄ 4 12 22 9 5 8 35 32 45Κύπελλο ΚύπρουΗμιτελικά 1970-71  A΄ 3 12 22 8 10 4 30 19 26Κύπελλο ΚύπρουΗμιτελικά 1971-72  A΄ 7 12 22 8 5 9 29 23 21Κύπελλο ΚύπρουΗμιτελικά 1972-73 A΄114261781351142Κύπελλο ΚύπρουΚυπελλούχος 1973-74 Συμμετοχή στην Α΄ Εθνική 1973-1974Κύπελλο Ελλάδος 1973-74 1974-75 Δεν συμμετείχε στο πρωτάθλημαΚύπελλο ΚύπρουΑ΄ γύρος 1975-76  A΄ 2 15 28 17 8 3 65 18 42Κύπελλο ΚύπρουΚυπελλούχος 1976-77 A΄  2 16 30 22 7 1 77 15 51Κύπελλο ΚύπρουΒ΄ γύρος 1977-78  A΄ 2 16 30 17 7 6 47 20 41Κύπελλο ΚύπρουΚυπελλούχος 1978-79 A΄  2 16 30 20 4 6 54 18 44Κύπελλο ΚύπρουΚυπελλούχοςΒαθμολογία 1969-1970: Νίκη=3 βαθμοί, Ισοπαλία=2 βαθμοί, Ήττα=1 βαθμός  Βαθμολογία 1970-1979: Νίκη=2 βαθμοί, Ισοπαλία=1 βαθμός, Ήττα=0 βαθμοί 

 Δεκαετία 1980-1989 
Την περίοδο 1979-80 ο ΑΠΟΕΛ κατέκτησε το πρωτάθλημα.  Ισοβαθμούσε στην κορυφή με την Ομόνοια αλλά είχε καλύτερη διαφορά τερμάτων. Το επόμενο τρόπαιο της ομάδας ήταν το κύπελλο Κύπρου 1983-84. Στον τελικό κέρδισε τον Πεζοπορικό με 3-1. Την περίοδο 1985-86 κατέκτησε το πρωτάθλημα ενώ συμμετείχε και στον τελικό κυπέλλου όπου έχασε το τρόπαιο από τον Απόλλωνα με 2-0.
+Η πορεία του ΑΠΟΕΛ τη δεκαετία 1980-1989 στις διοργανώσεις της ΚΟΠ.ΠερίοδοςΠρωτάθλημαΚύπελλοΚατηγορίαΘέσηΟμάδεςΑγώνεςΝίκεςΙσοπαλίεςΉττεςΤέρματαΒαθμοίΔιοργάνωσηΦάσηΥπέρΚατά 1979-80 A΄115282323721948Κύπελλο ΚύπρουΠροημιτελικά 1980-81  A΄ 2 14 26 13 10 3 41 16 36Κύπελλο ΚύπρουΑ΄ γύρος 1981-82  A΄ 3 14 26 10 14 2 29 14 34Κύπελλο ΚύπρουΗμιτελικά 1982-83  A΄ 3 14 26 11 10 5 33 20 32Κύπελλο ΚύπρουΗμιτελικά 1983-84  A΄ 4 14 26 12 9 5 42 23 33Κύπελλο ΚύπρουΚυπελλούχος 1984-85  A΄ 2 14 26 13 8 5 43 26 34Κύπελλο ΚύπρουΠροημιτελικά 1985-86 A΄114262231611247Κύπελλο ΚύπρουΦιναλίστ 1986-87  A΄ 2 16 30 19 9 2 58 11 47Κύπελλο ΚύπρουΠροημιτελικά 1987-88  A΄ 2 16 30 22 3 5 66 23 47Κύπελλο ΚύπρουΗμιτελικά 1988-89  A΄ 3 15 28 15 4 9 48 38 34Κύπελλο ΚύπρουΗμιτελικάΒαθμολογία: Νίκη=2 βαθμοί, Ισοπαλία=1 βαθμός, Ήττα=0 βαθμοί 

 Δεκαετία 1990-1999 
Τη δεκαετία 1990-1999 ο ΑΠΟΕΛ κατέκτησε 3 πρωταθλήματα και 4 κύπελλα. Αρχικά κατέκτησε το πρωτάθλημα της περιόδου 1989-90 και ακολούθησε η κατάκτηση του πρωταθλήματος 1991-92. Την περίοδο 1992-93 κατέκτησε το κύπελλο Κύπρου κερδίζοντας στον τελικό τον Απόλλωνα με 4-1. Ακολούθησαν άλλες τρεις συνεχόμενες κατακτήσεις του κυπέλλου. Την περίοδο 1994-95 κέρδισε στον τελικό τον Απόλλωνα με 4-2, την περίοδο 1995-96 την ΑΕΚ με 2-0 και την περίοδο 1996-97 την Ομόνοια με 2-0. Επιπρόσθετα, είχε κατακτήσει το πρωτάθλημα την περίοδο 1995-96, πετυχαίνοντας το τέταρτο νταμπλ της ιστορίας του.
+Η πορεία του ΑΠΟΕΛ τη δεκαετία 1990-1999 στις διοργανώσεις της ΚΟΠ.ΠερίοδοςΠρωτάθλημαΚύπελλοΚατηγορίαΘέσηΟμάδεςΑγώνεςΝίκεςΙσοπαλίεςΉττεςΤέρματαΒαθμοίΔιοργάνωσηΦάσηΥπέρΚατά 1989-90 A΄114261853461941Κύπελλο ΚύπρουΒ΄ γύρος 1990-91 A΄  3 14 26 13 9 4 48 23 35 Κύπελλο ΚύπρουΑ΄ γύρος 1991-92 A΄114261862682660Κύπελλο ΚύπρουΠροημιτελικά 1992-93  A΄  4 14 26 12 7 7 52 39 43Κύπελλο ΚύπρουΚυπελλούχος 1993-94  A΄  3 14 26 17 5 4 64 25 56Κύπελλο ΚύπρουΗμιτελικά 1994-95  A΄  5 12 33 13 7 13 43 43 46Κύπελλο ΚύπρουΚυπελλούχος 1995-96 A΄114261970652164Κύπελλο ΚύπρουΚυπελλούχος 1996-97  A΄  5 14 26 12 4 10 57 43 40Κύπελλο ΚύπρουΚυπελλούχος 1997-98 Α΄  7 14 26 8 7 11 48 51 31Κύπελλο ΚύπρουΠροημιτελικά 1998-99  A΄  3 14 26 19 2 5 70 29 59Κύπελλο ΚύπρουΗμιτελικάΒαθμολογία 1989-91: Νίκη=2 βαθμοί, Ισοπαλία=1 βαθμός, Ήττα=0 βαθμοί  Βαθμολογία 1991-99: Νίκη=3 βαθμοί, Ισοπαλία=1 βαθμός, Ήττα=0 βαθμοί 

 Δεκαετία 2000-2009 
Τη δεκαετία 2000-2009 ο ΑΠΟΕΛ κατέκτησε 4 πρωταθλήματα και 2 κύπελλα. Την περίοδο 1999-00 έφτασε στον τελικό του κυπέλλου αλλά έχασε το τρόπαιο από την Ομόνοια με 4-2. Την περίοδο 2001-02 κατέκτησε το 17ο πρωτάθλημά του και την περίοδο 2003-04 το 18ο. Ακολούθησε η κατάκτηση του κυπέλλου Κύπρου 2005-06 όταν κέρδισε στον τελικό την ΑΕΚ με 3-2.

Ακολούθησε η κατάκτηση του πρωταθλήματος της περιόδου 2006-07. Στο κύπελλο Κύπρου 2007-08 κατέκτησε το τρόπαιο κερδίζοντας στον τελικό την Ανόρθωση με 2-0. Το 2008 προπονητής της ομάδας ανέλαβε ο Ιβάν Γιοβάνοβιτς, με την καθοδήγηση του οποίου τα επόμενα πέντε χρόνια ο ΑΠΟΕΛ είχε μεγάλες επιτυχίες με πρώτη την κατάκτηση του 20ου πρωταθλήματος της ομάδας την περίοδο 2008-09. Το καλοκαίρι του 2009 ο ΑΠΟΕΛ γίνεται η δεύτερη κυπριακή ομάδα που προκρίνεται στους ομίλους του Τσάμπιονς Λιγκ.
+Η πορεία του ΑΠΟΕΛ τη δεκαετία 2000-2009 στις διοργανώσεις της ΚΟΠ.ΠερίοδοςΠρωτάθλημαΚύπελλοΚατηγορίαΘέσηΟμάδεςΑγώνεςΝίκεςΙσοπαλίεςΉττεςΤέρματαΒαθμοίΔιοργάνωσηΦάσηΥπέρΚατά 1999-00  A΄ 3 14 26 14 4 8 58 31 46Κύπελλο ΚύπρουΦιναλίστ 2000-01 A΄ 5 14 26 12 8 6 58 37 44Κύπελλο Κύπρου Ημιτελικά 2001-02A΄114261853662259Κύπελλο Κύπρου Προκριματικά 2002-03 A΄ 3 14 26 16 7 3 55 24 55Κύπελλο Κύπρου Ημιτελικά 2003-04A΄114262051562065Κύπελλο Κύπρου Ημιτελικά 2004-05 A΄ 2 14 26 17 7 2 56 21 58Κύπελλο ΚύπρουΗμιτελικά 2005-06 A΄ 3 14 26 19 5 2 63 22 62Κύπελλο ΚύπρουΚυπελλούχος 2006-07A΄114262042592264Κύπελλο ΚύπρουΗμιτελικά 2007-08 A΄ 2 14 32 18 7 7 58 28 61Κύπελλο ΚύπρουΚυπελλούχος 2008-09A΄1143112641621782Κύπελλο ΚύπρουΗμιτελικάΒαθμολογία: Νίκη=3 βαθμοί, Ισοπαλία=1 βαθμός, Ήττα=0 βαθμοί

1Το παιχνίδι της τελευταίας αγωνιστικής μεταξύ ΑΠΟΕΛ και Ομόνοιας διεκόπηκε λόγω βίαιης συμπεριφοράς των οπαδών και των δύο ομάδων, όταν το σκορ ήταν 0-2 υπέρ της Ομόνοιας. Με απόφαση της δικαστικής επιτροπής της ΚΟΠ μηδενίστηκαν και οι δύο ομάδες.

 Δεκαετία 2010-2019 
Στο κύπελλο Κύπρου 2009-10 ο ΑΠΟΕΛ χάνει στον τελικό από τον Απόλλωνα με 2-1. Την περίοδο 2010-11 κατακτά το πρωτάθλημα. Το καλοκαίρι του 2011 πετυχαίνει την πρόκρισή του στους ομίλους του Τσάμπιονς Λιγκ για δεύτερη φορά στην ιστορία του. Η επιτυχία της ομάδας, όμως, δεν έμεινε μέχρι εκεί αφού καταφέρνει να προκριθεί ως η πρώτη ομάδα του ομίλου. Στη φάση των 16 απέκλεισε τη Λυών και προκρίθηκε στα προημιτελικά όπου αποκλείστηκε από τη Ρεάλ Μαδρίτης. Η επιτυχία της ομάδας αυτή θεωρείται η μεγαλύτερη του κυπριακού ποδοσφαίρου.

Την περίοδο 2012-13 κατέκτησε το πρωτάθλημα. Την περίοδο 2013-14, για πρώτη φορά μετά από 65 χρόνια κατάφερε, να κατακτήσει το πρωτάθλημα για δεύτερη συνεχόμενη χρονιά. Επιπλέον, κατέκτησε και το κύπελλο Κύπρου κερδίζοντας στον τελικό τον Ερμή με 2-0. Μαζί με την κατάκτηση του κυπέλλου πέτυχε για πρώτη φορά το τρεμπλ, αφού είχε ξεκινήσει τη χρονιά με την κατάκτηση του Super Cup.

Την περίοδο 2014-15 ο ΑΠΟΕΛ κατάφερε να κατακτήσει για τρίτη συνεχόμενη φορά το πρωτάθλημα. Επιπρόσθετα, κατέκτησε και το κύπελλο Κύπρου κερδίζοντας στον τελικό την ΑΕΛ με 4-2. Για πρώτη φορά στην ιστορία του ο ΑΠΟΕΛ κατάφερε να κατακτήσει δύο συνεχόμενα νταμπλ.

Την περίοδο 2015-16 ο ΑΠΟΕΛ κατέκτησε για 4η συνεχόμενη περίοδο και 25η φορά στην ιστορία του το πρωτάθλημα. Το καλοκαίρι του 2016 πετυχαίνει την πρόκρισή του στους ομίλους του Γιουρόπα Λιγκ για τρίτη φορά στην ιστορία του. Μετά από μια πολύ καλή πορεία, τερματίζει στην πρώτη θέση του ομίλου του και προκρίνεται στους 32 του θεσμού. Στη φάση αυτή απέκλεισε την Αθλέτικ Μπιλμπάο και προκρίθηκε στη φάση των 16 όπου αποκλείστηκε από την ΡΣΚ Άντερλεχτ.

Την περίοδο 2016-17 κατέκτησε το 26ο πρωτάθλημά  του. Επιπλέον, συμμετείχε στον τελικό κυπέλλου Κύπρου όπου έχασε το τρόπαιο από τον Απόλλωνα. Την περίοδο 2017-18 κατέκτησε το 27ο πρωτάθλημα στην ιστορία του. Την περίοδο αυτή συμμετείχε στους ομίλους του Τσάμπιονς Λιγκ για τέταρτη φορά στην ιστορία του. Ακολούθησε η κατάκτηση του πρωταθλήματος της περιόδου 2018-19, δημιουργώντας νέο ρεκόρ στην ιστορία του κυπριακού ποδοσφαίρου όντας η πρώτη ομάδα που κατακτάει εφτά συνεχόμενα πρωταθλήματα. Επιπλέον, συμμετείχε στον τελικό κυπέλλου Κύπρου όπου έχασε το τρόπαιο από την  ΑΕΛ με 2-0.
+Η πορεία του ΑΠΟΕΛ τη δεκαετία 2010- στις διοργανώσεις της ΚΟΠ.ΠερίοδοςΠρωτάθλημαΚύπελλοΚατηγορίαΘέσηΟμάδεςΑγώνεςΝίκεςΙσοπαλίεςΉττεςΤέρματαΒαθμοίΔιοργάνωσηΦάσηΥπέρΚατά 2009-10 A΄ 2 14 32 19 8 5 53 24 65Κύπελλο ΚύπρουΦιναλίστ 2010-11A΄114322426632274Κύπελλο ΚύπρουΒ΄ γύρος 2011-12 A΄ 2 14 32 20 6 6 46 19 66Κύπελλο ΚύπρουΒ΄ γύρος 2012-13A΄114322345621973Κύπελλο ΚύπρουΒ΄ γύρος 2013-14A΄114362565802581Κύπελλο ΚύπρουΚυπελλούχος 2014-15A΄1123217114522662Κύπελλο ΚύπρουΚυπελλούχος 2015-16A΄114362655912683 Κύπελλο Κύπρου Ημιτελικά 2016-17A΄114362484772480 Κύπελλο KύπρουΦιναλίστ 2017-18A΄114362754923586 Κύπελλο Kύπρου Ημιτελικά 2018-19A΄112322174662570Κύπελλο ΚύπρουΦιναλίστΒαθμολογία: Νίκη=3 βαθμοί, Ισοπαλία=1 βαθμός, Ήττα=0 βαθμοί
+Η πορεία του ΑΠΟΕΛ την δεκαετία 2020 στις διοργανώσεις της ΚΟΠΠρωτάθλημαΚύπελλο ΚύπρουΠερίοδοςΚατηγορίαΘέσηΟμάδεςΑγώνεςΝίκεςΙσοπαλίεςΉττεςΤ.Υ.ΤΚΒαθμοί2020-2021A΄8144017914483960Ημιτελικά2021-2022A΄3143214108484152Προημιτελικά2022-2023A΄2143620115522671Προημιτελικά2023-2024A΄114362277632473Φάση των 16 2024-2025A΄51436141111593653Προμητελικά
Πορεία στην Ευρώπη

Την περίοδο 2019-2020 το ΑΠΟΕΛ έφτασε στους 32 του ΟΥΕΦΑ Γιουρόπα Λιγκ. Αφού αποκλείστηκε στα play off του Τσαμπιονς Λιγκ υποβιβάστηκε στους ομίλους του Γιουρόπα Λιγκ και τερματίζοντας στην δεύτερη θέση ( νίκησε την Σεβίλλη με 1-0 στο Γ.Σ.Π.) προκρίθηκε στους 32 που αποκλείστηκε από την Ελβετική Βασιλεία.

Την περίοδο 2020-2021 έφτασε ως τον 4ο προκριματικό γύρο του Γιουρόπα Λιγκ αλλά γνώρισε την ήττα με 1-0 από την Σλόβαν Λίμπερετς και αποκλείστηκε πρόωρα από την διοργάνωση.

Την περίοδο 2022-2023 επέστρεψε στο Γιουρόπα Λιγκ αλλά πάλι η πορεία του διακόπηκε στον 4ο προκριματικό γύρο αφού αποκλείστηκε από την Σουηδική Τζουργκάρντεν. 

Την περίοδο 2023-2024 έφτασε για τρίτη φορά στον 4ο προκριματικό γύρο του Γιουρόπα Λιγκ αλλά πάλι δεν κατάφερε να φτάσει στην πρόκριση στους ομίλους αφού αποκλείστηκε από την Βέλγικη Γάνδη. 

Τέλος την σεζόν 2024-2025 , αν και ξεκίνησε από τον 2ο προκριματικό του Τσάμπιονς Λιγκ , αποκλείστηκε από την Σλόβαν Μπρατισλάβας στον 3ο προκριματικό. Υποβιβάστηκε έτσι στον τέταρτο προκριματικό του Γιουρόπα Λιγκ αλλά ούτε εκεί προκρίθηκε αφού αποκλείστηκε από την Λετονική Ρίγα ΦΣ. Τελικά έλαβε μέρος στην League Phase του ΟΥΕΦΑ Κονφερενς Λιγκ. Εκεί πέτυχε μεγάλη νίκη κόντρα στην φιναλίστ της προηγούμενης σεζόν Φιορεντίνα με 2-1 στο Γ.Σ.Π. και εν τέλει προκρίθηκε στην φάση των 32. Εκεί όμως δεν μπόρεσε να ξεπεράσει το εμπόδιο της Σλοβένικης Τσέλιε και αποκλείστηκε.

 Συνολικά στατιστικά στην Α΄ Κατηγορία 
Ο πίνακας που ακολουθεί παρουσιάζει τη συνολική πορεία του ΑΠΟΕΛ στο πρωτάθλημα Α΄ κατηγορίας από την περίοδο 1934-35 έως και την περίοδο 2018-19. Η βαθμολογία είναι το άθροισμα της πραγματικής βαθμολογίας κάθε περιόδου, ανεξάρτητα από το σύστημα βαθμολόγησης. Χρησιμοποιώντας το σύγχρονο σύστημα βαθμολόγησης (νίκη=3 βαθμοί, ισοπαλία=1 βαθμός, ήττα:0 βαθμοί) οι βαθμοί που εξασφαλίζει είναι 3668. Η περίοδος 1963-64, στην οποία το πρωτάθλημα και η περίοδος 2019-2020 που ακυρώθηκε δεν λογίζονται.
Πρωτάθλημα Α΄ κατηγορίας Συμμετοχές Αγώνες   Σύνολο Νίκες Ισοπαλίες Ήττες Γκολ Υπέρ Γκολ Κατά Βαθμοί 78  1817   1093  389  335  3925  1812  3297 
Ο ΑΠΟΕΛ πέτυχε τις περισσότερες νίκες (27) την περίοδο 2017-18. Την περίοδο 1956-57 πέτυχε μόνο δύο νίκες.
Οι περισσότερες ισοπαλίες (14) σημειώθηκαν την περίοδο 1981-82. Τις περιόδους 1935-36, 1940-41, 1946-47 και 1948-49 δεν σημείωσε καμία ισοπαλία.
Τις περιόδους 1937-38, 1938-39, 1946-47, 1947-48, 1948-49 και 1995-96 δεν δέχθηκε καμία ήττα. Τις περισσότερες ήττες (14) δέχτηκε την περίοδο 2020-2021.
Τα περισσότερα τέρματα (92) σημείωσε την περίοδο 2017-18. Τα λιγότερα τέρματα (20) σημείωσε τις περιόδους 1956-57 και 1957-58.
Τα λιγότερα τέρματα (7) δέχτηκε την περίοδο 1947-48. Τα περισσότερα τέρματα (51) δέχτηκε την περίοδο 1997-98.
Την καλύτερη αναλογία τερμάτων (+65) είχε την περίοδο 2015-16 και τη χειρότερη (-11) την περίοδο 1956-57. 
Τους περισσότερους βαθμούς (86) κέρδισε την περίοδο 2017-18.

 Συμμετοχές ανά κατηγορία 
Ο πίνακας που ακολουθεί παρουσιάζει τις συμμετοχές της ομάδας ανά εθνική κατηγορία του Συστήματος Ποδοσφαιρικών Πρωταθλημάτων Κύπρου έως την περίοδο 2019-20 καθώς και στις διοργανώσεις κυπέλλου έως και την περίοδο 2018-19.
 Πρωτάθλημα Κατηγορία Αριθμός συμμετοχών Α΄ κατηγορία  79 Κύπελλο Κατηγορία Αριθμός συμμετοχών Κύπελλο Κύπρου  76

Επιπρόσθετα, η ομάδα έχει μία συμμετοχή στην Α΄ Εθνική Ελλάδας και μία συμμετοχή στο Κύπελλο Ελλάδας.

 Τελικοί κυπέλλου 
Ο ΑΠΟΕΛ έχει κατακτήσει 21 φορές το Κύπελλο Κύπρου. Είναι στην πρώτη θέση κατακτήσεων του κυπέλλου και στην πρώτη θέση σε συμμετοχές στον τελικό. Συνολικά έχει συμμετάσχει 33 φορές στον τελικό του κυπέλλου.
ΠερίοδοςΑντίπαλοςΗμερονηνίαΓήπεδοΑποτέλεσμα1934-35Τραστ18 Νοεμβρίου 193425 Νοεμβρίου 1934Παλιό Γ.Σ.Π.0-00-11936-37Τραστ28 Φεβρουαρίου 1937Παλιό Γ.Σ.Π.2-11938-39ΑΕΛ16 Ιουλίου 1939Παλιό Γ.Σ.Π.1-31940-41ΑΕΛ11 Μαΐου 1941Παλιό Γ.Σ.Π.2-11944-45ΕΠΑ14 Απριλίου 1945Παλιό Γ.Σ.Π.1-31945-46ΕΠΑ14 Απριλίου 1946Παλιό Γ.Σ.Π.1-21946-47Ανόρθωση27 Απριλίου 1947Παλιό Γ.Σ.Π.4-11947-48ΑΕΛ1 Φεβρουαρίου 1948Παλιό Γ.Σ.Π.0-21948-49Ανόρθωση3 Απριλίου 194919 Ιουνίου 1949Παλιό Γ.Σ.Π.3-210-31950-51ΕΠΑ25 Φεβρουαρίου 1951Παλιό Γ.Σ.Π.7-01962-63Ανόρθωση23 Ιουνίου 196330 Ιουνίου 1963Παλιό Γ.Σ.Π.2-21-01963-64Ανόρθωση5 Ιουλίου 1964Παλιό Γ.Σ.Π.0-31967-68ΕΠΑ7 Ιουλίου 1968Παλιό Γ.Σ.Π.2-11968-69Ομόνοια29 Ιουνίου 1969Παλιό Γ.Σ.Π.1-01972-73Πεζοπορικός17 Ιουνίου 1973Παλιό Γ.Σ.Π.1-01975-76Αλκή27 Ιουνίου 1976Τσίρειο6-01977-78Ολυμπιακός11 Ιουνίου 1978Παλιό Γ.Σ.Π.3-01978-79ΑΕΛ24 Ιουνίου 1979Μακάρειο1-01983-84Πεζοπορικός9 Ιουνίου 1984Τσίρειο3-11985-86Απόλλων23 Ιουνίου 1986Τσίρειο0-21992-93Απόλλων19 Ιουνίου 1993Νέο ΓΣΖ4-11994-95Απόλλων27 Μαΐου 1995Τσίρειο4-21995-96ΑΕΚ29 Μαΐου 1996Τσίρειο2-01996-97Ομόνοια17 Μαΐου 1997Μακάρειο2-01998-99Ανόρθωση8 Μαΐου 1999Τσίρειο2-01999-00Ομόνοια13 Μαίου 2000Νέο ΓΣΠ2-42005-06ΑΕΚ13 Μαΐου 2006Νέο ΓΣΖ3-2 (παρ.)2007-08Ανόρθωση17 Μαΐου 2008Νέο ΓΣΠ2-02009-10Απόλλων15 Μαΐου 2010Νέο ΓΣΖ1-22013-14Ερμής21 Μαΐου 2014Νέο ΓΣΠ2-0 2014-15  ΑΕΛ 20 Μαΐου 2015 Νέο ΓΣΖ 4-2 2016-17Απόλλων 24 Μαΐου 2017Νέο ΓΣΠ 0-1 2018-19 ΑΕΛ 22 Μαΐου 2019Νέο ΓΣΠ 0-2

1Ο αγώνας διακόπηκε στο 87΄ λόγω συμπλοκών μεταξύ των ποδοσφαιριστών και μεταξύ των οπαδών των δύο ομάδων. Αποφασίστηκε επαναληπτικός.

 Αγώνες για Super Cup 
Ο ΑΠΟΕΛ έχει κατακτήσει 15 φορές το Σούπερ Καπ. Συνολικά έχει διεκδικήσει 30 φορές το τρόπαιο. Ο πίνακας που ακολουθεί παρουσιάζει τους αγώνες για την κατάκτηση του Σούπερ Καπ στους οποίους συμμετείχε ο ΑΠΟΕΛ.

ΈτοςΑντίπαλοςΗμερομηνίαΓήπεδοΑποτέλεσμα1951Τσετίν Καγιά11 Νοεμβρίου 1951Παλιό ΓΣΠ2-51952Τσετίν Καγιά12 Οκτωβρίου 1952Παλιό ΓΣΠ1-41963Ανόρθωση13 Οκτωβρίου 1963Παλιό ΓΣΠ1-01968ΑΕΛ29 Σεπτεμβρίου 1968Παλιό ΓΣΠ1-21979Ομόνοια28 Σεπτεμβρίου 1979Μακάρειο Στάδιο0-31980Ομόνοια5 Οκτωβρίου 1980Μακάρειο Στάδιο1-1 (1-2 παρ.)1984Ομόνοια26 Σεπτεμβρίου 1984Μακάρειο Στάδιο3-21986Απόλλων24 Σεπτεμβρίου 1986Μακάρειο Στάδιο5-5 (6-5 παρ.)1990Νέα Σαλαμίνα26 Σεπτεμβρίου 1990Μακάρειο Στάδιο0-11992Απόλλων19 Σεπτεμβρίου 1992Μακάρειο Στάδιο3-01993Ομόνοια20 Σεπτεμβρίου 1993Μακάρειο Στάδιο4-31995Ανόρθωση10 Σεπτεμβρίου 1995Μακάρειο Στάδιο1-1 (4-5 π.)1996ΑΕΚ15 Σεπτεμβρίου 1996Μακάρειο Στάδιο1-01997Ανόρθωση12 Σεπτεμβρίου 1997Μακάρειο Στάδιο2-11999Ανόρθωση11 Σεπτεμβρίου 1999Μακάρειο Στάδιο0-22002Ανόρθωση18 Αυγούστου 2002Νέο ΓΣΠ4-32004ΑΕΚ11 Σεπτεμβρίου 2004Νέο ΓΣΠ3-3 (5-4 παρ.)2006Απόλλων5 Αυγούστου 2006Νέο ΓΣΠ1-1 (1-3 παρ.)2007Ανόρθωση25 Αυγούστου 2007Νέο ΓΣΠ1-22008Ανόρθωση23 Αυγούστου 2008Νέο ΓΣΠ1-02009ΑΠΟΠ Κινύρας9 Αυγούστου 2009Νέο ΓΣΠ2-12011Ομόνοια7 Αυγούστου 2011Νέο ΓΣΠ1-02013Απόλλων17 Αυγούστου 2013Νέο ΓΣΠ1-02014Ερμής13 Αυγούστου 2014Αντώνης Παπαδόπουλος1-22015ΑΕΛ12 Αυγούστου 2015Νέο ΓΣΠ0-0 (3-4 π.)2016Απόλλων10 Αυγούστου 2016Νέο ΓΣΠ1-2 2017 Απόλλων  9 Αυγούστου 2017  Αντώνης Παπαδόπουλος  1-2 2018 ΑΕΚ  29 Σεπτεμβρίου 2018  Αντώνης Παπαδόπουλος  1-1 (1-4 π.) 2019ΑΕΛ  28 Σεπτεμβρίου 2019  Αντώνης Παπαδόπουλος  1-0 2024Πάφος FC  26 Σεπτεμβρίου 2024  Στάδιο Άλφαμεγα  1-0

 Ευρωπαϊκή πορεία 

Η πρώτη συμμετοχή του ΑΠΟΕΛ σε ευρωπαϊκή διοργάνωση ήταν στο Κύπελλο Κυπελλούχων 1963-64. Χρονολογικά, ήταν η ομάδα που αγωνίστηκε για πρώτη φορά σε ευρωπαϊκή διοργάνωση (η Ανόρθωση που συμμετείχε στο Κύπελλο Πρωταθλητριών 1963-64 αγωνίστηκε μερικές μέρες αργότερα). Αντιμετώπισε τη νορβηγική ΣΚ Γιόβικ Λιν στο Παλιό Γ.Σ.Π., κερδίζοντας με 6-0, πετυχαίνοντας την πρώτη νίκη κυπριακής ομάδας σε ευρωπαϊκό αγώνα. Κέρδισε και στον επαναληπτικό με 1-0 πετυχαίνοντας την πρώτη εκτός έδρας νίκη κυπριακής ομάδας και συνάμα εξασφαλίζοντας την πρώτη πρόκριση. Η συνέχεια, ωστόσο, δεν ήταν ανάλογη αφού στον επόμενο γύρο της διοργάνωσης δέχθηκε τη συντριβή στην έδρα της Σπόρτινγκ Λισαβόνας με 16-1. Εξακολουθεί να είναι η μεγαλύτερη ήττα κυπριακής ομάδας σε ευρωπαϊκό αγώνα και το μεγαλύτερο σκορ όλων των εποχών στις ευρωπαϊκές διοργανώσεις.

Μέχρι τη δεκαετία του 1990, ο ΑΠΟΕΛ πανηγύρισε άλλες 2 προκρίσεις. Η δεύτερη πρόκριση ήλθε στο Κύπελλο Κυπελλούχων 1976-77 επί του Ηρακλή Θεσσαλονίκης και η επόμενη στο Κύπελλο Πρωταθλητριών 1986-87 επί της φινλανδικής ΧΓΚ Ελσίνκι. Στην επόμενη φάση της διοργάνωσης κληρώθηκε με την τουρκική Μπεσίκτας. Λόγω της τουρκικής κατοχής της Κύπρου, ο ΑΠΟΕΛ αρνήθηκε να αγωνιστεί.

Τη δεκαετία του 1990 ο ΑΠΟΕΛ, όπως και οι υπόλοιπες κυπριακές ομάδες, πανηγύρισε αρκετές προκρίσεις. Στο Κύπελλο ΟΥΕΦΑ 1996-1997 κατάφερε για πρώτη φορά να αποκλείσει δύο αντιπάλους και να δώσει 6 ευρωπαϊκούς αγώνες. Γεγονός που επαναλήφθηκε στο Τσάμπιονς Λιγκ 2002-03. Ωστόσο, ο αποκλεισμός από τον γ΄ προκριματικό της διοργάνωσης έδινε το δικαίωμα συμμετοχής στο Κύπελλο ΟΥΕΦΑ 2002-2003, με τον ΑΠΟΕΛ να εξασφαλίζει ακόμη μια πρόκριση, δίνοντας συνολικά 10 ευρωπαϊκούς αγώνες, αριθμός ρεκόρ την τότε εποχή για τις κυπριακές ομάδες.

Η επόμενη επιτυχία της ομάδας ήλθε στο Τσάμπιονς Λιγκ 2009-10. Ξεκινώντας από το β΄ προκριματικό γύρο απέκλεισε τρεις αντιπάλους, εξασφαλίζοντας συμμετοχή στους ομίλους της διοργάνωσης. Ήταν η δεύτερη φορά που κυπριακή ομάδα συμμετείχε στους ομίλους του Τσάμπιονς Λιγκ (είχε προηγηθεί η συμμετοχή της Ανόρθωσης την προηγούμενη περίοδο). Αντίπαλοι ήταν οι Ατλέτικο Μαδρίτης, Τσέλσι ΦΚ και ΦΚ Πόρτο. Τερμάτισε στην 4η θέση του ομίλου με 3 βαθμούς (3 ισοπαλίες). Ο ΑΠΟΕΛ είχε φέρει ισοπαλία εντός έδρας 1-1 με την Ατλέτικο και 0-0 εκτός έδρας. Επίσης, στον τελευταίο αγώνα έφερε ισοπαλία 2-2 εκτός έδρας με τη Τσέλσι. Τερμάτισε στην τέταρτη θέση του ομίλου, ισοβαθμώντας με την τρίτη ομάδα Ατλέτικο Μαδρίτης, η οποία υπερτερούσε στην ισοβαθμία. Η Ατλέτικο Μαδρίτης συνέχισε στο Γιουρόπα Λιγκ 2009-10, το οποίο και κατέκτησε.

Η μεγαλύτερη επιτυχία στην ιστορία της ομάδας (και του κυπριακού ποδοσφαίρου σε συλλογικό επίπεδο) ήλθε στο Τσάμπιονς Λιγκ 2011-12. Ξεκινώντας από τον β΄ προκριματικό απέκλεισε τρεις αντιπάλους και εξασφάλισε συμμετοχή στους ομίλους της διοργάνωσης. Αντίπαλοι ήταν οι Ζενίτ Αγίας Πετρούπολης, ΦΚ Σαχτάρ Ντονέτσκ και ΦΚ Πόρτο. Μετά από μια εκπληκτική πορεία, ο ΑΠΟΕΛ τερμάτισε στην πρώτη θέση του ομίλου. Κέρδισε εντός έδρας τις Ζενίτ και Πόρτο με 2-1 ενώ έφερε εκτός έδρας ισοπαλίες και με τις τρεις ομάδες. Στη φάση των 16, αντιμετώπισε την Ολιμπίκ Λυών. Παρόλο που ηττήθηκε με 1-0 εκτός έδρας, κέρδισε στην έδρα του με το ίδιο σκορ και εξασφάλισε την πρόκριση στα προημιτελικά. Επόμενος αντίπαλος η Ρεάλ Μαδρίτης από την οποία αποκλείστηκε με δύο ήττες.

Την περίοδο 2013-14 αφότου αποκλείστηκε από τον γ΄ προκριματικό του Τσάμπιονς Λιγκ 2013-14, συνέχισε στα πλέι-οφ του Γιουρόπα Λιγκ 2013–14 όπου και πάλι δέχθηκε τον αποκλεισμό. Ωστόσο, μετά από κλήρωση ανάμεσα στις αποκλεισμένες ομάδες για αντικατάσταση της Φενερμπαχτσέ η οποία τιμωρήθηκε από το Αθλητικό Διαιτητικό Δικαστήριο, ο ΑΠΟΕΛ ήταν η ομάδα που κληρώθηκε για να συμμετάσχει στη θέση της τουρκικής ομάδας στους ομίλους της διοργάνωσης. Αντίπαλοι ήταν οι Άιντραχτ Φραγκφούρτης, Μακάμπι Τελ Αβίβ και ΦΚ Ζιροντέν ντε Μπορντώ. Ο ΑΠΟΕΛ τερμάτισε στην 3η θέση του ομίλου και αποκλείστηκε.

Την περίοδο 2014-15 συμμετείχε στο Τσάμπιονς Λιγκ 2014-2015 και εξασφάλισε τη συμμετοχή του για τρίτη φορά στους ομίλους της διοργάνωσης. Αντίπαλοι ήταν οι Μπαρτσελόνα, ΑΦΚ Άγιαξ και Παρί Σεν Ζερμέν. Ο ΑΠΟΕΛ κατάφερε να αποσπάσει μόνο μία ισοπαλία στη Λευκωσία με αντίπαλο τον Άγιαξ, ενώ στα υπόλοιπα πέντε παιχνίδια δέχθηκε ισάριθμες ήττες, τερματίζοντας στην τελευταία θέση.

Την περίοδο 2015-16 έφτασε μέχρι τα πλέι-οφ του Τσάμπιονς Λιγκ 2015-16 αλλά αποκλείστηκε από τη ΦΚ Αστανά. Οι ομάδες που αποκλείονταν στη φάση αυτή είχαν το δικαίωμα συμμετοχής στους ομίλους του Γιουρόπα Λιγκ 2015-16. Έτσι ο ΑΠΟΕΛ συμμετείχε για δεύτερη φορά στην ιστορία του στους ομίλους του Γιουρόπα Λιγκ. Τερμάτισε στην τελευταία θέση του ομίλου του και αποκλείστηκε.

Την περίοδο 2016-17 αποκλείστηκε στα πλέι-οφ του Τσάμπιον Λιγκ 2016-17. Όπως και την προηγούμενη περίοδο, συνέχισε στους ομίλους του Γιουρόπα Λιγκ 2016-17. Ο ΑΠΟΕΛ κατάφερε να τερματίσει στην πρώτη θέση του ομίλου του. Στη φάση των 32 αντιμετώπισε την Αθλέτικ Μπιλπάο την οποία κατάφερε να αποκλείσει. Στη φάση των 16 αποκλείστηκε από την ΡΣΚ Άντερλεχτ.

Την περίοδο 2017-18 συμμετείχε στους ομίλους του Τσάμπιονς Λιγκ 2017-18. Αντίπαλοι ήταν η Τότεναμ, η Ρεάλ Μαδρίτης και η Ντόρτμουντ. Το ΑΠΟΕΛ τερμάτισε στην τελευταία θέση και αποκλείστηκε.

Την περίοδο 2019-20 συμμετείχε στους ομίλους του Γιουρόπα Λιγκ 2019-20. Τερμάτισε στη δεύτερη θέση του ομίλου και προκρίθηκε στη φάση των 32 της διοργάνωσης όπου αποκλείστηκε από τη ΦΚ Βασιλεία.

 Παλαιοί ποδοσφαιριστές 
Στον παρακάτω πίνακα παρουσιάζονται ορισμένοι παλαιοί ποδοσφαιριστές της ομάδας:

  Διομήδης Συμεωνίδης  (1926–1929, 1934–1935)
  Χρυσόστομος Ιωαννίδης (1930-1941)
  Γεώργιος Σάββα  (1949–1955, 1956–1961)
  Νικάκης Καντζηλιέρης  (1961–1972)
  Ανδρέας Στυλιανού (1963–1978)
  Γιώργος Παντζιαράς (1971–1978, 1985–1987)
  Τάκης Αντωνίου (1972–1986)
  Νίκος Παντζιαράς (1972–1987)
  Κούλλης Παντζιαράς (1976–1992)
  Κώστας Μιαμηλιώτης (1977–1989, 1992–1994)
  Γιάννος Ιωάννου (1981–2000)
  Άντρος Πετρίδης (1984–2000)
  Ανδρέας Σωτηρίου (1986–1998, 2001)
  Λουκάς Χατζηλουκάς (1987–2000)
  Κώστας Κώστα (1989-1999)
  Αρίστος Αριστοκλέους (1990–2001)
  Κώστας Φασουλιώτης (1990–2000)
  Γιώργος Χριστοδούλου (1995–2002)
  Μαρίνος Σατσιάς (1995–2014)
  Στέλιος Οκκαρίδης (1997–1998, 2001–2007)
  Γιασουμής Γιασουμή  (1998–2001)
  Μάριος Ηλία (1998–2014)
  Μιχάλης Μορφής (1999–2010)
  Μάριος Ηλία (1998–2014)
  Δημήτρης Δασκαλάκης (2000–2008)
  Μάριος Αγαθοκλέους (2001–2003)
  Κώστας Μαλέκκος (2001-2005)
  Σταύρος Γεωργίου (2002–2007)
  Χρύσης Μιχαήλ (2003–2011)
  Μάριος Νεοφύτου (2004–2007)  Μάλλιος Γκάλιτς (1933-1934)
  Τάκης Λουκανίδης (1960)
  Σπύρος Μαραγκός (2000–2002)
  Ηλίας Σολάκης (2001–2002)
  Μαρίνος Ουζουνίδης (2001–2003)
  Γιώργος Βακουφτσής (2002–2005)
  Γιώργος Αμανατίδης (2003–2004)
  Αλέκος Κακλαμάνος (2005–2006)
  Νίκος Μαχλάς (2006–2008)
  Χρήστος Κόντης (2006–2011)
  Μιχάλης Καψής (2007–2008)
  Μίλτος Σαπάνης (2007–2008)
  Σάββας Πουρσαϊτίδης (2008–2012)
  Διονύσης Χιώτης (2008–2015)
  Χρήστος Καρυπίδης (2012–2013)
  Αλέξανδρος Τζιόλης (2012–2013)
  Ρομίκ Χατσατριάν (2002–2003)
  Καμίλ Κοσόφσκι (2008–2010)
  Μάρσιν Ζεβλάκοφ (2008–2010)
  Ντανιέλ Φλορέα (2006–2009)
  Άρντιαν Κοζνίκου (1997)
  Μάριο Μπούντιμιρ (2012-2013)
  Ιβάν Τρισκόφσκι (2010-2012)
  Μίραν Πάβλιν (2004–2005)
  Μάριο Μπρέσκα (2009–2010)
  Τζον Άρνε Ρίισε (2014–2015)
  Γιόστ Μπρούσερ (2008-2011)
  Άθως Σολωμού (2009–2014)
   Σίνισα Γκόγκιτς (1989–1993, 2000–2002)  Ρικάρντο Φερνάντες (2005–2008)
  Έλιο Πίντο (2006–2013)
  Πάολο Κώστα (2009) 
  Πάολο Ζόρζε (2009–2012)
  Μπρούνο Περέιρα (1998–2003,2011-2015, 2017-...)
  Τιάγκο Γκόμεζ (2013–2015)
  Βεριντιάνο Μαρσέλο (1998–2000)
  Έμερσον Μόισες Κόστα (2007)
  Ζεάν Παουλίστα (2008-2010)
  Άιλτον Αλμέιδα (2010–2012)
  Ουίλιαμ Μποαβεντούρα (2010–2012)
  Γκουστάβο Μαντούκα (2010–2015)
  Μαρσέλο Ολιβέιρα (2011–2014)
  Εστέμπαν Σολάρι (2005–2007, 2010–2012)
  Άλντο Ατόρνο (2011-2014)
  Ρόναλντ Γκόμες (2006–2007)
  Πάτρικ Ογκουνσότο (2001-2002)
  Φρανκ Ζουέλα (2012-2013)
   Ραφίκ Τζεμπούρ (2014–2015)
  Σελίμ Μπενασούρ (2012–2014)
  Πολ Όκον (2005–2006)
  Τόζα Σάμπουριτς (1989–1993, 1995–1996)
  Βέσκο Μιχαήλοβιτς (1993–1994)
  Σάσα Γιοβάνοβιτς (2005-2006)
  Νέναντ Μιροσάβλεβιτς (2008–2011)
  Ίαν Μούρς (1983–1988)
  Τέρι ΜακΝτέρμοτ (1985–1987)
  Γκάρι Όουεν (1988–1989)
  Τόμι Κάσιντι (1983–1985)
  Κίλιαν Σιέρινταν (2013–2015)

Για περισσότερους παλαιούς ποδοσφαιριστές, δείτε Ποδοσφαιριστές ΑΠΟΕΛ.

 Έδρα 
Από την ίδρυσή του έως το 1978 ο ΑΠΟΕΛ ως έδρα χρησιμοποιούσε το παλιό ΓΣΠ. Το γήπεδο αυτό ήταν έδρα επίσης της Ομόνοιας και του Ολυμπιακού. Το 1978 ολοκληρώθηκε το Μακάρειο στάδιο το οποίο έγινε η νέα έδρα των ΑΠΟΕΛ και Ομόνοιας, ενώ έγινε έδρα και του Ολυμπιακού χρόνια αργότερα.

Τον Οκτώβριο του 1999 ολοκληρώθηκε το νέο ΓΣΠ και από τότε έγινε έδρα των τριών ομάδων. Έχει χωρητικότητα 22859 θεατών. Η νότια κερκίδα του γηπέδου αποτελεί τον πυρήνα των οργανωμένων οπαδών της ομάδας.

 Τίτλοι-Διακρίσεις 
Το ποδοσφαιρικό τμήμα του ΑΠΟΕΛ έχει κατακτήσει τους εξής τίτλους:
 Πρωτάθλημα Κύπρου:
 Πρωταθλητής (29): 1935-36,1936-37, 1937-38, 1938-39, 1939-40, 1946-47, 1947-48, 1948-49, 1951-52, 1964-65, 1972-73, 1979-80, 1985-86, 1989-90, 1991-92, 1995-96, 2001-02, 2003-04, 2006-07, 2008-09, 2010-11, 2012-13, 2013-14, 2014-15, 2015-16, 2016-17, 2017-18, 2018-19, 2023-24
 Κύπελλο Κύπρου:
 Κυπελλούχος (21): 1937, 1941, 1947, 1951, 1963, 1968, 1969, 1973, 1976, 1978, 1979, 1984, 1993, 1995, 1996, 1997, 1999, 2006, 2008, 2014, 2015
 Super Cup (Ασπίδα Πάκκου/Στυλιανάκη/ΚΟΠ):
 Νικήτρια (15): 1963, 1984, 1986, 1992, 1993, 1996, 1999, 2002, 2004, 2008, 2009, 2011, 2013, 2019, 2024

Ο ΑΠΟΕΛ έχει πετύχει:
Έξι νταμπλ (κατάκτηση πρωταθλήματος και κυπέλλου την ίδια περίοδο): 1936-37, 1946-47, 1972-73, 1995-96, 2013-14, 2014-15
Ένα τρεμπλ (κατάκτηση πρωταθλήματος, κυπέλλου και ασπίδας την ίδια περίοδο): 2013-14

 Παραπομπές 

 Πηγές 





 ΑΠΟΕΛ - Οι εμβληματικοί αρχηγοί

 Βιβλιογραφία 






 Δείτε επίσης 
 Α΄ κατηγορία ποδοσφαίρου ανδρών Κύπρου
 Κύπελλο Κύπρου (ποδόσφαιρο ανδρών)
 Super Cup (ποδόσφαιρο ανδρών Κύπρου)
 Πορεία των κυπριακών ομάδων στα ευρωπαϊκά κύπελλα ποδοσφαίρου
 Ποδόσφαιρο στην Κύπρο
 Ντέρμπι των αιωνίων αντιπάλων Κύπρου (ποδόσφαιρο)

 Εξωτερικοί σύνδεσμοι 



*
Κατηγορία:Ποδοσφαιρικές ομάδες Κύπρου (ανδρών)
Κατηγορία:Ιδρύσεις ποδοσφαιρικών ομάδων το 1926